Άντζελα Λάνσμπερι

Η Ντέιμ Άντζελα Λάνσμπερι (, γενν. 16 Οκτωβρίου 1925, Ρίτζεντς Παρκ- πέθ. 11 Οκτωβρίου 2022) ήταν Αγγλίδα ηθοποιός του κινηματογράφου, του θεάτρου και της τηλεόρασης. Υπήρξε υποψήφια για Όσκαρ Β΄ Γυναικείου Ρόλου τρεις φορές για τις ταινίες Εφιάλτης (1944), Το πορτραίτο του Ντόριαν Γκρέι (1945) και Ο άνθρωπος της Μαντζουρίας (1962), ενώ τον Νοέμβριο του 2013 έλαβε Τιμητικό Όσκαρ για την προσφορά της στην 7η τέχνη. Ξεχωριστή θέση στη φιλμογραφία της κατέχουν επίσης οι ταινίες: Ο αλήτης και η αμαζόνα (National Velvet, 1944), Σαμψών και Δαλιδά (Samson and Delilah, 1949), Ο γελωτοποιός του βασιλέως (The Court Jester, 1956), Πόθοι στην κάψα του καλοκαιριού (The Long, Hot Summer, 1958), Γύρω μου γκρεμίστηκαν όλα! (All Fall Down, 1962), Η ωραιότερη ιστορία του κόσμου (The Greatest Story Ever Told, 1965), Έγκλημα στον Νείλο (Death on the Nile, 1978) και Η πεντάμορφη και το τέρας (Beauty and the Beast, 1991). Οι ερμηνείες της στο θέατρο της χάρισαν πέντε Βραβεία Τόνι, ενώ έχει λάβει επίσης έξι Χρυσές Σφαίρες.

Η Λάνσμπερι γεννήθηκε το 1925 στο Λονδίνο και ήταν γόνος μεσοαστικής οικογένειας. Ήταν κόρη της Μόινα Μακγκίλ και του Άγγλου πολιτικού Έντγκαρ Λάνσμπερι. Το 1940 προκειμένου να αποφύγει τον πόλεμο μεταφέρθηκε στις ΗΠΑ, όπου σπούδασε υποκριτική στη Νέα Υόρκη. Το 1942 υπέγραψε συμβόλαιο με τη Metro-Goldwyn-Mayer και ανέλαβε τον πρώτο της ρόλο στην ταινία του Τζορτζ Κιούκορ Εφιάλτης (Gaslight, 1944). Η ερμηνεία της στην ταινία, όπου υποδυόταν την αδίστακτη υπηρέτρια της Ίνγκριντ Μπέργκμαν επαινέθηκε από τους κριτικούς και της χάρισε την πρώτη της υποψηφιότητα για Όσκαρ Β' Γυναικείου Ρόλου. Συνέχισε να εμφανίζεται σε ταινίες της M-G-M, αλλά σε δευτερεύοντες ρόλους και το συμβόλαιό της έληξε το 1952. Από 'κει και έπειτα, η καριέρα της άνθισε τόσο στον κινηματογράφο όσο και στο θέατρο. Η ερμηνεία της στην ταινία Ο άνθρωπος της Μαντζουρίας (The Manchurian Candidate, 1962) χαρακτηρίστηκε ως μια από τις καλύτερες στην καριέρα της, ενώ η ενασχόλησή της με το είδος μιούζικαλ την καθιέρωσε κατά τα μέσα της δεκαετίας του 1960. Το 1966 η ερμηνεία της στο μιούζικαλ των Τζερόμ Λόρενς, Ρόμπερτ Έντγουν Λι και Τζέρι Χέρμαν Mame της χάρισε πολλά βραβεία και την έκανε Gay icon.

Η δεκαετία του 1970 τη βρήκε να δουλεύει ως επί το πλείστον στον χώρο του θεάτρου, ερμηνεύοντας κυρίως πρωταγωνιστικού ρόλους σε μιούζικαλ, όπως τα: Ο βασιλιάς κι εγώ και Sweeney Todd, ο φονικός κουρέας της οδού Φλιτ που της χάρισαν καλές κριτικές. Κατά τη δεκαετία του 1980 μεταπήδησε στον χώρο της τηλεόρασης, αναλαμβάνοντας τον πρωταγωνιστικό ρόλο στη σειρά Η συγγραφέας ντετέκτιβ (Murder She Wrote, 1984) που προβαλλόταν για 12 χρόνια και τις χάρισε 18 υποψηφιότητες για Βραβείο Έμμυ. Το 1991 χάρισε τη φωνή της στην ταινία κινουμένων σχεδίων της Ντίσνεϊ Η πεντάμορφη και το τέρας και έκτοτε έκανε σποραδικές κινηματογραφικές εμφανίσεις. Υπήρξε παντρεμένη 2 φορές την πρώτη με τον ηθοποιό Ρίτσαρντ Κρόμγουελ και ο γάμος τους διήρκεσε ένα χρόνο, ενώ τη δεύτερη με τον παραγωγό Πίτερ Σο, με τον οποίο έμεινε παντρεμένη μέχρι και τον θάνατό του το 2003. Έχει αστέρι στη Λεωφόρο της Δόξας στο Χόλυγουντ για την τηλεοπτική της προσφορά.

 Φιλμογραφία 
ΈτοςΠρωτότυπος τίτλοςΕλληνικός τίτλοςΡόλος1944GaslightΕφιάλτηςΝάνσιNational VelvetΟ αλήτης και η αμαζόναΕντουίνα Μπράουν1945The Picture of Dorian GrayΤο πορτρέτο του Ντόριαν ΓκρέιΣίμπιλ Βέιν1946The Harvey GirlsΕμThe Hoodlum SaintΝτάστι ΜίλαρντTill the Clouds Roll ByΌταν περάσουν τα σύννεφαερμηνεύτρια1947The Private Affairs of Bel AmiΚλοτίλντ ντε ΜαρέλIf Winter ComesΣαν έρθει ο χειμώναςΜέιμπελ Σαμπρ1948Tenth Avenue AngelΣούζαν ΜπράτενState of the UnionΜετανοώΚέι ΘόρνταϊκThe Three MusketeersΟι τρεις σωματοφύλακεςβασίλισσα Άννα1949The Red DanubeΟ κόκκινος ΔούναβηςΌντρεϊ ΚουέιλSamson and DelilahΣαμψών και ΔαλιδάΣέμανταρ1951Kind Ladyκυρία Έντουαρντς1952MutinyΟι αντάρτες του ΑτλαντικούΛέσλι1953Remains to Be SeenΒαλέσκα Σόβελ1955A Life at StakeΗ γυναίκα που ήξερε να σκοτώνειΝτόρις ΧίλμανThe Purple MaskΟ ιππότης με την πορφυρή μάσκαμαντάμ ΒαλεντάινA Lawless StreetΠαράνομος δρόμοςΤάλι ΝτίκενσονThe Court JesterΟ γελωτοποιός του βασιλέωςπριγκίπισσα Γουέντολιν1956Please Murder Me!Σε μια ώρα με σκοτώνουνΜάιρα Λιντς1958The Long, Hot SummerΜακρύ, καυτό καλοκαίριΜίνι ΛίτλτζονThe Reluctant DebutanteΣτον χορό των ανακτόρωνΜέιμπελ Κλερμόντ1959Summer of the Seventeenth DollΟ πόθος δεν τελειώνει ποτέΠερλ1960A Breath of ScandalΠριγκίπισσα Ολυμπίακόμισσα ΛίναThe Dark at the Top of the StairsΣκοτάδι στο τελευταίο σκαλοπάτιΜέιβις Προυτ1961Blue HawaiiΓαλάζια ΧαβάηΣάρα Λι Γκέιτς1962The Four Horsemen of the ApocalypseΟι 4 ιππότες της ΑποκαλύψεωςΜαργκερίτ ΛοριέAll Fall DownΓύρω μου γκρεμίστηκαν όλα!Άναμπελ ΓουίλαρτThe Manchurian CandidateΟ άνθρωπος της ΜαντζουρίαςΈλινορ Σο Άισλιν1963In the Cool of the DayΔιακοπές στην ΑθήναΣίμπιλ Λόγκαν1964The World of Henry OrientΔύο 18χρονες κι εγώΊζαμπελ ΜπόιντDear HeartΠικρή μου αγάπηΦίλις1965The Greatest Story Ever ToldΗ ωραιότερη ιστορία του κόσμουΚλαούντιαThe Amorous Adventures of Moll FlandersΚαθωσπρέπει κυρίαλαίδη ΜπλάιστοουνHarlowΤζιν Χάρλοουμάμα Τζιν Μπέλο1966Mister BuddwingΟ άγνωστος της 44ης λεωφόρουΓκλόρια1970Something for EveryoneΜαύρα τριαντάφυλλα για τη νύφηκοντέσα φον Όρνσταϊν1971Bedknobs and BroomsticksΜάγισσες και σκουπόξυλαδεσποινίς Πράις1978Death on the NileΈγκλημα στον Νείλοκυρία Σαλώμη Ότερμπουρν1979The Lady VanishesΔολοφονία στο τρένο των 12:15δεσποινίς Φρόι1980The Mirror Crack'dΣτον καθρέφτη είδα τον δολοφόνομις Τζέιν Μαρπλ1982The Last UnicornΜόμι Φορτούνα (φωνή)Sweeney Todd: The Demon Barber of Fleet StreetΣουίνι Τοντ: Ο φονικός κουρέας της οδού ΦλιτΝέλι Λόβετ1983The Pirates of PenzanceΠειρατέςΡουθ1984The Company of WolvesΗ παρέα των λύκωνγιαγιά1991Beauty and the BeastΗ πεντάμορφη και το τέραςκυρία Ποτς (φωνή)1992Mrs. 'Arris Goes to ParisΗ κυρία Άρις στο ΠαρίσιΆντα Χάρις1996Mrs. Santa ClausΚυρία στα κόκκινακυρία Άι Βασίλη1997Beauty and the Beast: The Enchanted ChristmasΗ πεντάμορφη και το τέρας 2: Τα μαγεμένα Χριστούγεννακυρία Ποτς (φωνή)AnastasiaΑναστασίααυτοκράτειρα Μαρί (φωνή)1999The Unexpected Mrs. PollifaxΠράκτωρ κατά... λάθοςΈμιλι Πόλιφαξ2002About SchmidtΣχετικά με τον ΣμιντΆντζελα Λάνσμπερι (φωνή)2003Murder, She Wrote: The Celtic RiddleΤο μυστήριο του μεσονυκτίουΤζέσικα Φλέτσερ2005Nanny McPheeΝάνι Μακ Φι: Η μαγική νταντάθεία Αδελαΐδα2011Mr. Popper's PenguinsΟ κύριος Πόπερ και οι πιγκουίνοι τουκυρία βαν Γκάντι2018The GrinchΟ Γκριντςδήμαρχος Μαγκέρκλ (φωνή)Mary Poppins ReturnsΗ Μαίρη Πόπινς επιστρέφεικυρία με μπαλόνιαButtonsΡόουζ

 Παραπομπές 

 Βιβλιογραφία 








 Περαιτέρω αναγνωση 


 Εξωτερικοί σύνδεσμοι 


 Άντζελα Λάνσμπερι, σελίδα στον ιστότοπο της Internet Broadway Database

Κατηγορία:Βραβευμένοι με Χρυσή Σφαίρα
Κατηγορία:Νικητές βραβείου Tony
Κατηγορία:Τιμητικό Όσκαρ (παραλήπτες)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί μουσικού θεάτρου